21/01/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do Estudo de detalle do ámbito 04 do ARI de Vite. Avenidas de García Lorca e Castelao e rúa de Celso Emilio Ferreiro

O Pleno da Corporación, na sesión ordinaria que tivo lugar o día 20 de decembro de 2018, adoptou entre outros, o seguinte acordo: – Aprobar definitivamente o Estudo de detalle do ámbito 04 do ARI de Vite (avenidas de García Lorca e Castelao e rúa Celso Emilio Ferreiro), redactado pola arquitecta Cristina Ansede Viz, sen modificacións respecto do inicialmente aprobado, e cos condicionantes que se derivan dos informes emitidos pola Comisión Asesora do Casco Histórico e pola Dirección Xeral do Patrimonio Cultural. O Estudo de detalle contén a delimitación espacial do ámbito da actuación, para os efectos do disposto polo artigo 24 do RD lexislativo 7/2015, que habilita a ocupación do dominio público e das superficies comúns de uso privativo para a instalación de ascensores ou outros elementos que aseguren a accesibilidade universal, así como para a realización de obras ou instalacións que reduzan a demanda enerxética. De seguido publícase a descrición da ordenación proposta no citado Estudo de detalle. En todo caso, a eficacia do acto de aprobación definitiva e a entrada en vigor do Plan aprobado queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia) Santiago de Compostela, 11 de xaneiro de 2019 O concelleiro delegado de Espazos Cidadáns, Dereito á Vivenda, Mobilidade e Relacións Veciñais (P. D. Decreto do 28 de xuño de 2017) Asdo.: Jorge Duarte Vázquez 2.- ASCENSORES No caso do ámbito obxecto do presente estudo, é posible construír un ascensor que de acceso a todas as vivendas no interior da edificación. Polo tanto non é preciso intervir no exterior salvo para a creación dunha segunda porta de entrada a nivel de planta baixa, e para dispoñer, no seu caso, novos elementos de urbanización como ramplas o beirarrúas. A efectos deste estudo, no que se refire ó impacto da incorporación no espazo exterior da edificación tanto coa envolvente como en relación á ocupación do espazo público, os bloques e o espazo circundante da zona de acceso vense afectados tan só pola apertura nun novo itinerario de acceso, e unha nova porta de entrada lateral que se adianta á fachada 80cm coa súa correspondente cubrición para permitir a colocación dunha porta que cumpra coa normativa de accesibilidade vixente. Este novo acceso é viable tanto polo lateral dereito como polo esquerdo, polo que no proxecto de execución poderá optarse por unha ou outra solución, dependendo da complexidade do cambio de instalacións interiores en cada bloque. Ambos exemplos están tamén construídos na actualidade nos bloques 2 e 12 e 14 da Avenida García Lorca, así como no número 6 da Avenida de Castelao. Permítese adiantar entre 60cm e 1m a posición da porta para acadar o ancho da porta esixible para facela accesible por normativa no momento da redacción do correspondente proxecto. O material da nova porta será de Aluminio lacado en branco, igual que a cor do resto da carpintería da edificación. Os tramos de fachada que rodean á porta serán do mesmo material e cor que o resto da fachada. A cubrición do saliente, se poderá realizar cunha cuberta lixeira de cor similar o das baixantes en canles, polo pouco desenrolo da mesma. A lectura asimílase máis ós elemento auxiliares de evacuación de augas pola pouca entidade da cuberta, que a un faldón máis do edificio con cuberta de tella. En canto ó novo percorrido dende a beirarrúa ata o novo acceso, se pavimentará có mesmo pavimento da beirarrúa, como unha extensión desta. Cumprindo igual que a existente cos parámetros de esbaradicidade determinados pola normativa vixente. En tres dos casos este camiño terá a forma de pasarela posto que amplía unha pasarela existente debido o gran desnivel que se presenta entre a rasante natural e o acceso. É o caso dos bloques 4 e 6 da Rúa García Lorca. Neste caso a nova estrutura poderá albergar un pavimento máis lixeiro que siga mantendo as mesmas características de esbaradicidade para exteriores, e resistencia á intemperie que as beirarrúas, combinando en ton con estas. As proteccións laterais no caso de existir desniveis cumpriran a normativa en vigor no momento de redacción dos proxectos e se construirán con perfís tubulares de aluminio lacado en cor branca, como o resto da carpintería, ou ben con muros macizos revestidos co mesmo material da fachada. A pavimentación da zona de acceso poderá ocupar no espazo público o percorrido preciso para acadar unha pendente accesible ata a porta de entrada segundo os casos, non podendo invadir a traza da beirarrúa nin estreitando a mesma en ningún punto, e ocupando como máximo o triángulo comprendido entre a fachada, o acceso actual e a beirarrúa. No plano de proposta se delimitan os ámbitos situados no fronte de cada bloque ocupables mediante ramplas ou camiños. Se definen a modo de “áreas de movemento vinculadas á resolución da accesibilidade de cada bloque” e se establecen con amplitude suficiente para desenvolver con folgura os novos elementos, e permitir a adopción da solución máis axeitada a cada caso, unha vez coñecidos os condicionantes específicos de cada edificación.3.- REGULACIÓN DAS ACTUACIÓNS NA EDIFICACIÓN FACHADAS As fachadas orixinais, de cotegran, color marrón, aínda se conservan nalgúns bloques. Como se expuxo no apartado de criterios xerais, a consecución dunha imaxe uniforme e parte da definición do ámbito do ARI, e as actuacións propostas deben ser proporcionais ó que se explica no estudio previo á declaración de ARI acerca do estrato socioeconómico da poboación que vive nel. É por isto polo que se adoita como solución tipo a de SATE, de illamento térmico exterior. Se ben moitos estudos determinan que outras moitas solucións de fachada poden acadar mellores resultados a nivel de eficiencia enerxética, a diferenza de custos e tal que se opta por asumir a solución más extendida das que xa se executaron. Ademais esta solución permite acadar unha imaxe moito máis fiel ó proxecto orixinal que por exemplo unha fachada trasventilada. Será aceptada calquera solución que remate o exterior da envolvente con enfoscado rugoso e xuntas construtivas marcadas inspiradas na modulación orixinal e cor similar. A cor recomendada é a da fachada orixinal, evitando os tons excesivamente rosados ou alaranxados. O marrón tostado do orixinal asimílase por parecido ó RAL 9249, mestura de branco RAL 9003 en proporción 79% do total, RAL 9008 en proporción 2,5%, RAL 9002 en proporción 17% e RAL 9001 ó 1,5%. Calquera outra carta de colores referenciada ó ton existente nas fachadas orixinais será igualmente válido. LOCAIS COMERCIAIS, GARAXES E ZONAS BAIXO RASANTE Se establece como recomendable para os enfoscados deses zócalos, un color máis escuro que o das fachadas orixinais, incrementando na mestura a proporción de negro, pasando do 2,5% ó 20%, e unha textura rugosa para unha mellor resistencia ó paso do tempo. A composición de fachada non se regula de xeito estrito posto que non se contemplaba no proxecto orixinal e a realidade existente é moi diversa en canto a usos. Como norma xeral, ditos locais, ademais de ter que cumprir coa normativa en vigor no momento da redacción do proxecto, respectarán as seguintes directrices en fachada: - Os panos cegos se enfoscarán e pintarán do mesmo cor e ton que as columnas que pechan o soportal. - A composición dos ocos de entrada, sexan portas para persoas, garaxes ou almacéns, terán a altura total do soportal e se construirán con carpintería, cega ou acristalada de cor branca. - Os escaparates poderán ter a mesma proporción que os ocos de entrada, non superando o ancho entre columnas do soportal enfrontadas. - As fiestras de menor tamaño, poderán ter antepeito de 1m, dintel a 2m e ambos espazos opacos por riba e por debaixo do oco terán o mesmo tratamento que a carpintería, en cor branca. No que se refire os bloques dotados con garaxes, e para garantir o cumprimento da normativa de accesibilidade en vigor no momento da redacción do proxecto, poderán propor a apertura de nova entrada ós mesmos dende outra fachada, sempre e cando se melloren as pendentes de acceso dende a vía pública con respecto á situación actual. CUBERTAS No tocante ás cubertas considéranse axeitados os materiais existentes, sendo estes uralita e tella curva, con canles e baixantes de aluminio lacado en cor marrón escuro. Tómase esta determinación para acadar unha imaxe de conxunto que é desexable posto que a declaración de ARI basease en parte na unidade visual que aínda é posible detectar nestas intervencións. A complexidade das cubertas esixe una gran esforzo construtivo, posto que se configura con un gran número de planos. É importante que isto non xere un maior número de baixantes das existentes. Respectaranse o número e posición das baixantes orixinais, así como voadizos e espesores da cuberta orixinal. CARPINTERÍAS As carpinterías exteriores son de aluminio lacado en cor branca. As novas carpinterías seguirán o modelo orixinal, consistindo este en ocos verticais con pano proxectante, e dous panos fixos por riba e por debaixo deste pano practicable. As galerías, con montantes continuos, do mesmo material e cor que o resto das carpinterías seguen unha estrita modulación. As novas galerías contémplanse como unidades de actuación a nivel de bloque. É dicir, que debido ó carácter de elemento común no será posible a substitución independente por parte de veciños a nivel individual. Os modelos recóllense nos planos de arquitectura de bloque tipo adxuntos a este documento.4.- DEFINICIÓN DOS ÁMBITOS DE ACTUACIÓN Tómase como referencia da aliñación, tal e como establece o PXOM, a consolidada na actualidade, e dicir, a que ven representada polo parcelario catastral, que recolle a planta en trevo propia dos bloques do ámbito, incluíndo o volume actual de entrada. Os elementos para dar acceso aos edificios como ramplas e escaleiras hoxe existentes -así como os que se dispoñan coas novas intervencións- se consideran elementos de urbanización ou elementos funcionais da edificación dispostos en solo público. Na medida que formen parte funcional da edificación a súa titularidade e, polo tanto, a responsabilidade do mantemento e conservación corresponderán ás comunidades de propietarios dos edificios aos que serven funcionalmente, con independencia, da súa disposición sobre solo de titularidade pública. Os pasos existentes na actualidade a través de pasos porticados en parcelas privadas, terán a condición de zonas de uso público, e manterán en todo caso a súa condición de tramos de itinerarios de uso público, máxime cando algún deles representa a unica alternativa de percorrido accesible no ámbito. As zonas descritas se identifican e definen nos planos correspondentes.